Algerië - Geopende Deure
Bevolking 43 333 000
Christelike bevolking 129 000 (0,3%)
2021 Ranglysposisie 24
2020 Ranglysposisie 17
Die meerderheid Christene in Algerië is bekeerlinge vanaf Islam. Hulle ervaar die ergste risiko van vervolging – nie net van hul gesinne en uitgebreide families nie, maar ook van die wyer gemeenskap, wat plaaslike etniese leiers en ouderlinge insluit. Dit kan teistering, aanrandings, dreigemente en tronkstraf, sowel as druk om Islamitiese gebruike te gehoorsaam, insluit.
Druk word ook uitgeoefen deur staatsamptenare wat ontvanklik vir die leringe van radikale Islamitiese onderwysers is. Hulle gebruik hul invloed om bekeerlinge se vryheid te beperk, insluitende om hulle te verhoed om hul menings in die openbaar te gee.
Diegene wat in die landelike en meer konserwatiewe godsdienstige dele van Algerië woon – wat 'n sterk vesting vir Islamitiese opstandiges in die stryd teen die regering in die 1990's was – is veral erg blootgestel aan druk en gevaar. Wette wat nie-Moslem aanbidding reguleer, verbied enigiets wat "die geloof van 'n Moslem sal laat wankel" of wat gebruik kan word as "'n manier van verleiding met die bedoeling om 'n Moslem na 'n ander geloof te laat omskakel".
Die owerhede in Algerië het die afgelope drie jaar 'n sistematiese veldtog teen EPA-kerke (die Protestantste Kerk van Algerië) aangepak, wat daartoe gelei het dat 13 kerke deur die owerhede gedwing is om te sluit. Ander het opdragte ontvang om al hul aktiwiteite te staak.
"Ons sien tekens van 'n nuwe herlewing. Moslems kom na ons toe; hulle is moeg, en sommige sê openlik: 'Ons wil Christus leer ken."
Muslih*, 'n Christen in Algerië
Bid vir Algerië:
Bid dat alle kerke wat onlangs gesluit is sal heropen, en dat die 2006-wetgewing wat aanbidding beheer herroep sal word.
Vra dat bekeerlinge wat die koste bereken het om Jesus te volg, toegang sal hê tot 'n gemeenskap van Christene om hulle te ondersteun en op te bou.
Bid vir die vestiging van strategiese verhoudings tussen Christene en plaaslike leiers met invloed, wat tot groter respek teenoor Christenskap in gemeenskappe sal lei.
Wat doen Geopende Deure om Christene in Algerië te help?
In samewerking met plaaslike vennote en kerke, ondersteun Geopende Deure die Kerk in Noord-Afrika deur opleiding, die verspreiding van literatuur, voorspraak en gebedsondersteuning.